

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  03.03.2025. године | **ГОДИНА 2025.**  БРОЈ 6. |

**ОПШТИНСКО ВЕЋЕ ОПШТИНЕ БАТОЧИНА**

На основу чл. 16. став 1. тачка 4) и 20. Закона о јавном информисању и медијима („Службени гласник РС”, бр. 92/23), Уредбе о условима и критеријумима усклађености државне помоћи у области јавног информисања („Службени гласник РС”, број 9/22), Уредбе о правилима и условима за доделу помоћи мале вредности (de minimis помоћи) („Службени гласник РС”, број 23/21), Правилника о суфинансирању пројеката за остваривање јавног интереса у области јавног информисања („Службени гласник РС”, бр. 6/24) и Одлуке о расписивању конкурса за суфинансирање пројеката производње медијских садржаја у области јавног информисања у 2025. години број: 020-246/25-III од 28. фебруара 2025. године, Општинско веће општине Баточина, на седници одржаној дана 03.03.2025. године, донело је:

**OДЛУКУ О ИЗМЕНИ**

**К О Н К У Р С А  
за суфинансирање проjеката производње медијских садржаја у области јавног информисања на територији општине Баточина у 2025. години**

**Члан 1.**

У Конкурсу за суфинансирање проjеката производње медијских садржаја у области јавног информисања на територији општине Баточина у 2025. години, број: 020-246/25-III од 28. фебруара 2025. године („Сл. гласник општине Баточина“, бр. 5/25), глава VIII - НАЧИН ПРИЈАВЉИВАЊА мења се и гласи:

**„VIII - НАЧИН ПРИЈАВЉИВАЊА**

„Пријава пројеката на Конкурс шаље се искључиво преко Јединственог информационог система за спровођење и праћење суфинансирањa пројеката у области јавног информисања - ЈИС.

Пријаве које не испуњавају услове за учешће на конкурсу, пријаве достављене након истека прописаног рока за достављање, као и пријаве на **погрешном обрасцу**, биће одбачене.

Додатне информациjе могу се добити радним даном од 11 до 14 часова на број телефона: 0648812900.“

**Члан 2.**

У осталом делу, Конкурс за суфинансирање проjеката производње медијских садржаја у области јавног информисања на територији општине Баточина у 2025. години, остаје неизмењен.

**Члан 3.**

Ова Одлука ступа на снагу даном доношења и објавиће се у „Сл. гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-263/25-III од 3. марта 2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**П**

**ПРЕДСЕДНИК ОПШТИНЕ БАТОЧИНА**

На основу члана 44. тачка 5., а у вези са чланом 20. тачка 4. Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон, 47/18 и 111/21 – др. закон), члана 60. тач. 6. Статута oпштине Баточина („Службени гласник општине Баточина”, број 9/19 ), председник општине доноси

**ОДЛУКУ**

**О ОБРАЗОВАЊУ САВЕТА ЗА ПОРОДИЦУ И ДЕМОГРАФИЈУ**

**ОПШТИНЕ БАТОЧИНА**

1. Образује се Савет за породицу и демографију општине Баточине (у даљем тексту: Савет) као саветодавни орган председника општине Баточина.

2. Задаци Савета су да:

- прати поверене послове oпштине Баточине у вези са системом породичноправне заштите и унапређења положаја породице и њених чланова, а нарочито деце,

- остварује сарадњу са републичким, покрајнским и градским органима поводом примене мера популационе и демографске политике,

- предлаже активности и предузима конкретне иницијативе за остваривање политике подизања наталитета, подстицања демографске обнове и очувања и јачања репродуктивног здравља,

- промовише породичне вредности, међугенерацијску сарадњу и вођење здравог и активног породичног живота, са стратешким циљем оснаживања породице и породичних односа у локалној заједници,

- иницира унапређење сарадње органа општине Баточина, стручних и струковних организација и удружења на пољу побољшања квалитета живота свих старосних категорија, породичноправне заштите и унапређења положаја породице и њених чланова.

3. Савет се образује на период од пет година.

4**.** У Савет се именују:

1) за председника:

- Саша Савић, заменик Председника општине

и заменика председника:

Ненад Милић, члан Општинског већа

2) за чланове:

- Милан Павловић,

- Весна Живадиновић,

- Данијела Ћурчић,

Председник и чланови Савета не добијају новчану надокнаду за учешће у раду Савета.

5. Савет ради у седницама, које се, по правилу, организују једном у месец дана, а по потреби и чешће.

Седнице Савета се одржавају у просторијама Општинске управе.

6. Савет на првој седници доноси пословник о раду.

7. Стручну и административно-техничку потпору Савету пружа Стручна служба Управе Општине Баточина.

8. Ова одлука ступа на снагу осмог дана од дана објављивања у „Службеном гласнику Општине Баточина”.

**ПРЕДСЕДНИК ОПШТИНЕ БАТОЧИНА**

**Број: 020-241/25-II од 28.02.2025. године**

**ПРЕДСЕДНИК ОПШТИНE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Дејан Аранђеловић**

**ПРЕД**

**САДРЖАЈ:**

**ОПШТИНСКО ВЕЋЕ**

1. Одлука о измени Конкурса за суфинансирање проjеката производње медијских садржаја у области јавног информисања на територији општине Баточина у 2025. години. ..........1

**ПРЕДСЕДНИК ОПШТИЕ**

1. Одлука о образовању Савета за породицу и демографију општине Баточина....................1

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: секретарка Тања Вукојевић**